Første delgjødsling:
Normalt anbefales YaraBela OPTI-NS 27-0-0 (4S) ved første delgjødsling i høsthvete.
Til normalt gode høstkornbestand viser det seg ofte at N-mengde på 14-17 kg N pr. dekar i sum for de to første gjødslinger er fornuftig. Det mest intense opptaket starter fra begynnelsen av strekning (Vekststadium 30-31), og da må sultne planter ha næringa tilgjengelig. Med hensyn til valg av tidspunkt er det viktig å følge med på værprognoser i tillegg til vekststadium.
Gjødseltype, -mengde og gjødslingstidspunkt for delgjødsling tilpasses vekstsesongens forutsetninger og åkerens behov.
Andre delgjødsling:
Ved behov skal høsthvete gjødsles i perioden fra flaggbladutvikling (stadium 37-39) til fullført aksskyting. Forsøk og erfaring viser både stor avlings- og proteinrespons på relativt sein delgjødsling dersom det er gjødslingsbehov.
Dyrkes fôrhvete er man mest interessert i avlingsrespons og da er det mer aktuelt å gjødsle under flaggbladutvikling enn ved aksskyting. Ved dyrking av mathvete, der proteininnholdet er mer avgjørende for kornpris, er det aktuelt å vente til rett før eller i aksskyting med andre delgjødsling, eventuelt å gi en andre delgjødsling ved flaggbladutvikling og en tredje delgjødsling ved aksskyting. Med hensyn til valg av tidspunkt er det viktig å følge med på værprognoser i tillegg til vekststadium.
Ved gjødslinger i perioden flaggbladutvikling til fullført aksskyting er det god nytte av hjelpemidler som N-Tester BT, nullruter og maksruter, i tillegg til erfaring og rådgivning. For å tilpasse gjødslinga til skiftets variasjoner kan du benytte Atfarm og/eller Yara N-Sensor.
Gjødseltype, -mengde og gjødslingstidspunkt for delgjødsling tilpasses vekstsesongens forutsetninger og åkerens behov. YaraBela OPTI-NS 27-0-0 (4S) eller YaraLiva Kalksalpeter er anbefalte gjødseltyper. Kalksalpeter virker noe raskere og bør velges om en er litt seint ute eller ved tørre forhold da den behøver mindre fuktighet for å løse seg opp.
Bruk erfaring, rådgivere, presisjonsverktøy, samt vurdering av vær- og vekstforhold som grunnlag for mest mulig riktige tiltak.